
Selam,  

Imam 21 godinu i žensko sam. Klanjam pet dnevnih namaza, nafilu i noćni namaz svaku noć u 2. Vjerujem u tehvid, Allahovu jednoću i znam dosta Kur'ana časnog napamet. Smatram da sam jakog imana. Međutim, patim od paranoidne šizofrenije (bolest u kojoj čuješ, vidiš, osjetiš nešto što nije stvarno). Tako da , imam non stop halucinacije. Navikla sam na njih. Međutim u zadnje vrijeme mi se javljaju halucinacije koje me uvjeravaju da je Sunce Bog (subhanAllah) i da se Suncu trebam klanjati kao božanstvu. Javljaju se tijekom klanjanja namaza i padanja na sedzdu, onda dobijem još veću tremu od toga da ću počiniti širk pa ga nekad slučajno i počinimo u glavi umjesto da se klanjam Bogu panem na sedzdu i ugledam Sunce i ispadne da se klanjam Suncu. Ne želim to. Želim da ta uvjerenja nestanu. Imam svoj razum elhamdulillah i shvatam da je Allah jedini Bog, međutim dobijam te ideje već sedmicu dana. Ne želim biti kao onaj kojeg su ptice razgrabile ili kojeg je vjetar u dalek predio odnio. Želim biti ona stara ja koja je uspijevala usmjeriti svoje misli tijekom namaza, da se klanjam samo Allahu, mome Gospodaru. Zanima me vaš savjet, kako da odagnam te misli. Moram napomenuti da ta zbunjenost traje jedan trenutak i ja kao ja (volim da se kajem) se odmah pokajem i otklanjam dva rekata za pokajanje nakon toga. Molim za vašu pomoć. Kako da se obratim Bogu nakon takvih stvari? Znam da takva djela izvode iz vjere, a samo Allah zna. Nadam se da ćete mi odgovoriti. Lijep pozdrav


* 
* 
* 
* 
* 
* 
* 
* 
* 
* 

 

O širku
=======

 

Alejkumusselam.  

Shodno opisu svog stanja, vrlo je moguće da je to što ti se dešava rezultat sihra ili džinskog opsjedanja. U protivnom to su akidetske vesvese.  

Prema tome, konkretan odgovor:  

Prvo, otiđi nekom ispravnom učaču rukje da provjeri tvoje stanje.  

Ako se ispostavi da imaš sihr ili džinsko opsjedanje liječi ih na poznati način.  

Drugo, ako se ispostavi da nemaš sihra niti džinskog opsjedanja, onda su to što te snalazi šejtanske vesvese. Nađi na youtubu moje predavanje o šejtanskim vesvesama. Poslušaj da bi shvatila tu problematiku. Zatim, nađi moj tekst pod naslovom liječenje akidetskih vesvesa, i vodi se smjernicama koje su došle tu napisane.


Ve billahi tevfik




Pitanja i odgovore o akidetskim vesvesama koje je šejh spomenuo pročitajte na linku ispod:


<https://pitajucene.com/search/akidets+vesve/questions/>


